**Vasile**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vasile bucovinean de-a lui obârşie,

cu ochii verzi ca de jad, plin de bonomie.

Volubil şi chiar plăcut într-o conversaţie,

uneori frumoasa-i gură bătea câmpii cu graţie.

La un bal de ofiţeri, o-ntâlni pe Fany

și pe loc o îndrăgi, c-aşa-s băietanii.

N-ar fi vrut s-o piardă el pe cenuşăreasă

ce regina balului fusese aleasă.

N-a durat prea mult - Vasile să se hotărască

și în sat o nuntă mare să se pregătească.

Hore, sârbe săltăreţe, mirii au dansat un vals,

vinu-n rubinii cascade veselindu-i pe nuntaşi.

Unii îi priveau cu pică, tot succesul repurtat

ce, ea nu putea s-aleagă dintre ei, un alt bărbat?

Fany l-a ales pe el, chiar de nu era bogat

că i-l adusese soarta, chiar la Coslugea în sat.

În Ardeal, chiar la Joseni, au plecat în vară,

fără nici un mic regret, dragoste de ţară.

Munţii i-au primit cu drag şi i-au ocrotit

de seceta care-n ţară atunci a venit.

Şi de-atunci până la moarte au fost împreună,

au avut copii, nepoate şi o viaţă bună.

Le-au văzut crescând pe ele, ca salcâmii înfloriţi,

ce puteau să-şi mai dorească ca să fie fericiţi?